3 smullekker resepte vir flesslaaie - Goeie Huishouding
Hierdie flesslaaie vir middagete wat jy vooraf kan maak, is ideaal om die vorige aand se oorskiet te benut
Pak dit laag vir laag
Giet die slaaious eerste in en voeg oorskietgraan en -proteïen (soos boontjies, hoender of tuna) en stewige groente by.
Plaas ligte kos soos blaarslaai bo-op. (Hier is nog nuttige wenke oor hoe om jou flesslaai te pak, want niemand hou van pap slaaiblare nie!)
Sit die deksel op en hou dit in jou koelsdak of die yskas.
Skep alles in ’n bakkie – of gryp net ’n vurk en val weg!
3 vinnige flesslaaie vir middagete
Plaas die volgende in lagies opmekaar: 2 e balsamiese vinaigrette; 1⁄2 k gaar pasta; 1⁄4 k gekapte komkommer; 5 Roma-tamaties, gehalveer; 1⁄4 k gedreineerde cannellini-bone; 1⁄2 k babaspinasie en vars basilieblare.
Plaas die volgende in lagies opmekaar: 2 e sesam-gemmerslaaisous; 1⁄2 k gekapte rooikool; 1⁄2 k gekapte gaar hoender; 1⁄4 k gerasperde wortel; 1⁄2 k gaar quinoa; en 2 e drooggeroosterde edamame of wasabi-ertjies.
Plaas die volgende in lagies opmekaar: 2 e romerige slaaisous; 1⁄2 k gedreineerde swartboontjies; 1⁄4 k mieliepitte; 1⁄4 avokado, gekap; 1⁄3 k gaar rys; 1 k gekapte blaarslaai en 1 e gerasperde cheddarkaas.
Ons het nog ’n paar heerlike flesslaaie vir jou, asook die perfekte slaaisousformule. Njam!
Om gesonde kosblikkos in te pak is ’n uitdaging wat die moeite werd is om aan te pak. Hierdie wenke...